kardosdrur/scandi-wiki huggingface dataset:
LG Display

LG Display (koreansk: LG 디스플레이, , )er verdens største producent af LCD-paneler, lidt foran Samsung Electronics. De to sydkoreanske virksomheder har tilsammen over 50 % af det globale marked for LCD-paneler. LG Display har hovedsæde i Seoul i Sydkorea.

Historie 
LG Display blev oprindeligt etableret i 1999 som et joint venture mellem den sydkoreanske elektronikvirksomhed LG Electronics og den hollandske virksomhed Koninklijke Philips Electronics. Virksomheden skulle fremstille active matrix liquid crystal displays (LCDs) og blev etableret under navnet LG.Philips LCD, men Philips frasolgte sin ejerandel ved udgangen af 2008.

12. december 2008 bekendtgjorde LG.Philips LCD sine planer om at skifte virksomhedsnavnet til LG Display, navneskiftet blev godkendt af aktionærerne på den årlige generalforsamling 29. februar 2009. Virksomheden hævder at navneskiftet afspejler virksomhedens udvidelse af forretningsområdet og diversificering.

Virksomheden har otte fremstillingsfabrikker i Gumi og Paju i Sydkorea. Den har også en samlefabrik i Nanjing og Guangzhou i Kina og i Wrocław i Polen.

LG Display blev en uafhængig virksomhed i juli 2004, da den blev børsnoteret på New York Stock Exchange () og Korea Exchange ().

Det er en af de største producenter af licensfremstillede IPS-paneler til brug af Dell, NEC, ASUS, Apple Inc..

I december 2010 gav EU LG Display en bøde på 215 millioner € for at have været med i en LCD-prisfastsættelsesaftale. Andre virksomheder fik bøder for tilsammen 648,9 millioner €, inklusive Chimei Innolux, AU Optronics, Chunghwa Picture Tubes Ltd. og HannStar Display Corp..

Kilder

Eksterne henvisninger 

 LG Display Homepage
 LG Electronics LCD TV consumer guide

Display
Elektronikvirksomheder fra Sydkorea
Virksomheder i Seoul
Etableret i 1999
Hässleholms centralstation

Hässleholms centralstation (Hässleholm C) er en svensk jernbanestation i Hässleholm på 
Södra stambanan.

Trafik 
Fra Hässleholm kører der en del forskellige tog. Der kører SJ's InterCity mod Stockholm, SJ Snabbtåg mod Stockholm, Öresundståg mod Alvesta-Kalmar, Öresundståg mod Kristianstad-Karlskrona og Öresundståg mod Malmö-København. Fra Hässleholm kører der også en del Pågatåg. De kører mod Kristianstad, Helsingborg via Åstorp og Malmö via Lund.

Jernbanestationer i Sverige
Lyt - hvis du tør

Lyt - hvis du tør er en række gyserhistorier fra midten af 1980'erne, udgivet af Mix Music. Den oprindelige udgivelse var på kassettebånd og indeholdt ti historier. I 2003 udkom en dobbelt-CD hvor fem af historierne var med.

Historierne er indtalt af skuespilleren Poul Glargaard. Musik og lydeffekterne skabt af komponisten James Price.

Indhold

Kassettebåndsudgave 
"Dr. Jekyll & Mr. Hyde"
 "Det Mystiske Spejl"
 "Vokskabinettet" og "Offerkniven"
 "Gravkammerets Hemmelighed"
 "Frankenstein"
 "Varulven"
 "Dracula"
 "Mænd Af Sten" og "Vampyrjagten"

CD-udgave 
 "Dr. Jekyll & Mr. Hyde"
 "Vokskabinettet"
 "Offerkniven"
 "Frankenstein"
 "Varulven"

Referencer 

Album fra 2003
Eslöv Station

Eslövs station, er en svensk jernbanestation i Eslöv på Södra stambanan.

Trafik 
Fra Eslöv kører der Pågatåg mod Hässleholm og Kristianstad fra Malmö/Hyllie. Der kører endvidere Øresundstog fra Eslöv. De kører mod Hässleholm, Alvesta og Kalmar.

Bygninger, konstruktioner og anlæg i Eslövs kommun
Jernbanestationer i Sverige
The Football League 1919-20

The Football League 1919–20 var den 28. sæson af The Football League og dermed også det 28. engelske mesterskab i fodbold. Ligaen havde deltagelse af 44 hold fordelt på to divisioner med 22 hold. I hver division spillede holdene en dobbeltturnering alle-mod-alle.

Det var den første sæson efter fire års pause på grund af første verdenskrig. Inden krigen bestod ligaen af to divisioner a 20 hold, og den var således blevet udvidet med fire hold. First Division var blevet udvidet fra 20 til 22 hold. De tidligere udvidelser af divisionen med to hold var foregået på den måde, at nedrykningen fra First Division blev suspenderet og to hold blev rykket op fra Second Division. Denne gang valgte man i stedet kun at suspendere nedrykning for Chelsea FC, der var blevet nr. 19 i First Division i sæsonen 1914-15, mens holdet der var blevet nr. 20, Tottenham Hotspur FC blev rykket ned. Op fra Second Division blev rykket de to bedst placedere hold i sæsonen 1914-15, Derby County FC og Preston North End FC, mens den sidste ledige plads gik til Arsenal FC, der imidlertid blot var blevet nr. 5 i Second Division i 1914-15.

First Division blev vundet af West Bromwich Albion FC, som dermed vandt ligaen og det engelske fodboldmesterskab for første gang.

Resultater

First Division 

Divisionen bestod af 22 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1919-20 var den 24. sæson i Second Division, som siden sidste sæson inden første verdenskrig var blevet udvidet fra 20 til 22 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Leeds City FC blev ekskluderet fra ligaen efter otte spillede kampe, og holdets plads i turneringen blev overtaget af Port Vale FC, som også overtog Leeds City opnåede resultater.

Af de tre lavest placerede blev Coventry City FC genvalgt til den efterfølgende sæson i Second Division. De to øvrige hold blev ikke genvalgt, men Grimsby Town FC blev dog optaget i den nydannede Third Division. Lincoln City FC's pause fra ligaen blev imidlertid kun på én sæson, eftersom holdet blev genoptaget i ligaen til sæsonen 1921-22. Som erstatning for de udstemte hold valgte ligaen Leeds United AFC og Cardiff City FC.

Kilder / eksterne henvisninger 
 RSSSF – England 1919-20 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1919
Fodbold i 1920
Höör Station

Höör Station, er en svensk jernbanestation i Höör på Södra Stambanan.

Trafik 
Fra Höör kører der Pågatåg mod Hässleholm og Kristianstad. Endvidere kører der Øresundstog mod Alvesta-Kalmar.

 

Jernbanestationer i Sverige
Skellefte älv

Skellefte älv (eller Skellefteälven; pitesamisk Seldutiedno, umesamisk Syöldateiednuo) er en af de større floder i det nordlige Sverige.
Den løber gennem Norrbottens- og Västerbottens län.
Den har en samlet længde på 410 km og har sit udspring i søen Ikesjaure i den vestlige del af Lappland, løber gennem søerne Hornavan, Uddjaure og Storavan og munder ud i Bottenbugten ved byen Skellefteå.

Skellefte älvens vigtigste bifloder er Malån, Petikån, Finnforsån, Bjurån og Klintforsån.

Elven er grundigt reguleret til kraftproduktion, og de fleste vandkraftværkerne drives af af Skellefteå Kraft , bl.a. Grytfors (31 MW), Rengård (36 MW) og Båtfors (42 MW).
Vattenfall driver tre større kraftværker ved Skellefte älv:
Bastusel (siden 1972, 107 MW), Gallejaur (siden 1964, 219 MW), Vargfors (siden 1961, 120 MW).

Eksterne kilder og henvisninger 

Vandløb i Sverige
Norrbottens län
Västerbottens län
Lappland
Västerbotten
Tordenskjolds soldater (udtryk)

Tordenskjolds soldater er et udtryk som oprindelig stammer fra historien om Tordenskjold, der i forbindelse med slaget ved Carlstens fæstning i Marstrand i Sverige lod sine få besætningsmedlemmer og soldater marchere i ring i byen, således at det så ud som om han havde flere soldater, end han rådede over.

Udtrykket bruges i dag, når en gruppe personer går igen i mange sammenhænge, eksempelvis i politik, når en regering dannes af flere tidligere ministre, eller bestyrelsesposter i flere virksomheder besættes af de samme og i foreninger/til arrangementer hvor det er den samme kreds af personer som bærer opgaven.

Kilder 

Ord og vendinger
Fotorama Viborg

Fotorama Viborg er en biograf i Viborg med fem sale, beliggende på Tingvej nord for centrum, og er nabo til bl.a. Tinghallen, The Animation Workshop, Viborg Stadionhal og Viborg Stadion.

Biografer i Danmark
Kultur i Viborg
Bredside

Bredside, et maritimt udtryk som angiver at alle kanoner på et krigsskib  affyres samtidig fra samme side, mod udvalgt mål.

Galleri

Skibsterminologi
In Time - The Best of R.E.M. 1988-2003

In Time: The Best of R.E.M. 1988–2003 er et opsamlingsalbum af det amerikanske alternative rockband R.E.M. udgivet 27. oktober 2003. De inkluderer sange, som bandet har inspillet hos Warner Bros. Records fra albummet Green fra 1988 til Reveal i 2001 og yderligere to nye sange; "Bad Day" og "Animal".

Albummet var en stor succes i Storbritannien og det tiende bedst sælgende album i 2003 og det 49'ende bedste sælgende album i 2000'erne.

Sangen "Shiny Happy People" blev med vilje udeladt fra albummet, selv om det har været et af bandets største hits. Sangen "Drive" blev også udeladt til fordel for "The Sidewinder Sleeps Tonite" fra Automatic for the People. "Bang and Blame" og "Bittersweet Me", der også være hits for bandet blev udeladt af uvisse årsager.

Spor 
Alle sange er skrevet af Bill Berry, Peter Buck, Mike Mills og Michael Stipe, hvis ikke andet er noteret.

 "Man on the Moon" (fra Automatic for the People) – 5:12
 "The Great Beyond" (Buck, Mills, Stipe) (fra Man on the Moon soundtrack) – 5:04
 "Bad Day" – 4:05
 "What's the Frequency, Kenneth?" (fra Monster) – 3:58
 "All the Way to Reno (You're Gonna Be a Star)" (Buck, Mills, Stipe) (fra Reveal) – 4:43
 "Losing My Religion" (fra Out of Time) – 4:26
 "E-Bow the Letter" (fra New Adventures in Hi-Fi) – 5:22
 "Orange Crush" (fra Green) – 3:50
 "Imitation of Life" (Buck, Mills, Stipe) (fra Reveal) – 3:56
 "Daysleeper" (Buck, Mills, Stipe) (fra Up) – 3:37
 "Animal" (Buck, Mills, Stipe) – 4:00
 "The Sidewinder Sleeps Tonite" (fra Automatic for the People) – 4:06
 "Stand" (fra Green) – 3:09
 "Electrolite" (fra New Adventures in Hi-Fi) – 4:04
 "All the Right Friends" (fra Vanilla Sky soundtrack) – 2:45
 "Everybody Hurts" (fra Automatic for the People) – 5:17
 "At My Most Beautiful" (Buck, Mills, Stipe) (fra Up) – 3:33
 "Nightswimming" (fra Automatic for the People) – 4:16

Referencer

Eksterne henvisninger 
 

R.E.M.-opsamlingsalbum
Opsamlingsalbum fra 2003
Single-board computer

En single-board computer (SBC - også set kaldet enkeltkort-computer og enkeltkortsdatamat) er en komplet computer opbygget på et enkelt printkort, med mikroprocessor(er), RAM, input/output (I/O) og andre egenskaber som er nødvendig for en funktionel computer.

Til forskel for en typisk personlig computer, behøver en SBC ikke at omfatte kantstik hvori tilbehørskort ("datterkort") kan isættes.  En SBC kan baseres næsten enhver tilgængelig mikroprocessor, og kan bygges af diskret logikkredsløb eller programmerbar logikkredsløb.  Simple design, såsom bygget af computer hobbyfolk, anvender ofte statisk RAM og lavpris 8, 16 eller 32 bit processorer.

Mange personlige computere er i dag (2013) single-board computere. Dette gælder især bærbare computere og håndholdte computere.

Se også

Arduino
Apple I
BeagleBoard
Indlejret system
GMC-4
Gumstix
IGEPv2
KIM-1
N8VEM
P112
PandaBoard
Raspberry Pi
Cubieboard
SBC

SBC har flere betydninger:

 Starbucks Corporation
 Swiss Bank Corporation
 Single-board computer
 Smart Bitrate Control - en DivX digital video kodemetode i Nandub
 Sub-band coding - i signaler
 SBC (codec) - en audio kodning og dekodning anvendt af Bluetooth
Simone Frandsen

Simone Frandsen (4. juli 1961), er civilingeniør, ph.d. og tidligere dansk rekordholder i spydkast.

Simone Frandsen er funktionschef for biologisk produktion og udvikling i LEO Pharma, hvor hun har været ansat siden 1994.

Personlige rekorder
Længdespring: 5,23 1983
Højdespring: 1,55 1978
Trespring 9.98 1981
Stangspring: 3,41 Frederiksberg Stadion 3. juni 2001
Stangspring-inde: 3,50 Atleticum, Malmö, Sverige 25. februar 2001
Spydkast-ny model : 47,00 Skovdalen Atletikstadion, Aalborg 13. august 2000
Spydkast-gl. model: 60,84 1987

Eksterne henvisninger 
Holte Idrætsforenings Atletik - Klubranglister 

Spydkastere fra Danmark
Atleter fra Holte IF
Atleter fra Sparta Atletik
Atleter fra Trongårdens IF
Kārlis Zāle

Kārlis Zāle (født 28. oktober 1888 i Mažeikiai, død 19. februar 1942 i Inčukalns) var en lettisk skulptør, hvis kendteste værker er udformningen af Frihedsmonumentet og Brødrekirkegården i Riga, hovedstaden i Letland.

Zāle fik sin professionelle uddannelse i Rusland, først i Kazan, siden Moskva og Petrograd, og i 1921 drog han til Berlin, hvor han oplevede ekspressionismens og konstruktivismens opblomstring.

I 1923 vendte Zāle hjem til Riga, hvor han påbegyndte arbejdet med ensemblet på Brødrekirkegården. Dette gjorde han sammen med arkitekterne Andrejs Zeidaks, Pēteris Feders og Aleksandrs Birzenieks. Ensemblet stod færdigt i 1936.

Zāle vandt konkurrencen om udformningen af Frihedsmonumentet og opførslen begyndte i 1931. Til dette ensemble af værker arbejdede Zāle sammen med arkitekten Ernests Štālbergs. Frihedsmonumentet blev indviet 18. november 1935.

Referencer

Eksterne henvisninger 

 Artikel om Kārlis Zāle hos Letlands Kulturkanon  

Personer fra Mažeikiai
Kunstnere fra Letland
University of Maryland

University of Maryland er et offentligt universitet grundlagt 1856 i Maryland i byen College Park nær den amerikanske forbundshovedstad Washington DC. 

Universitetet er højt placeret på listen over de bedste universiteter i USA og er optaget på listen over Public Ivy-universiteter.

Eksterne henvisninger 

 

Etableret i 1856
Universiteter i Maryland
Public Ivy
Johannes Hindsberg

Johannes Hindsberg (2. februar 1878 i København -  august 1940 i København) var en dansk professionel bokser. Hindsberg boksede sin første professionelle kamp engang i 1897 ved et af de første boksestævner, der blev arrangeret i Danmark. I debutkampen besejrede Hindsberg landsmanden Kim Møller ved et stævne i København, hvor også Jim Smith boksede. 

Der foreligger ikke oplysninger om yderligere kampe for Hindsberg, før end han atter deltog i boksekampe i 1907. Her er Hindsberg noteret for sejre i to professionelle kampe i Jylland. Herefter mødte Hindsberg Holger Hansen i København, hvor han opnåede uafgjort. Efter yderligere en sejr over Henning Hansen, er Hindsberg registreret for sit første nederlag, da han den 5. maj 1908 tabte til Waldemar Holberg i København. Sidste kamp i karrieren blev bokset tre år senere i 1911, da Hindsberg tabte til Charles Simonsen.

Eksterne links 
 Rekordliste på Boxrec.com

Mandlige boksere fra Danmark
Personer fra København
Ikesjaure

Ikesjaure (Lulesamisk: Iggesjávrre) er en sø i Arjeplogs kommun i i landskapet Lappland  i Norrbottens län i Sverige, beliggende nær den norske grænse. Søen  ligger mellem bjergmassiverne Årjep Sávllo og Stuor-Jiervas og afvandes via bækken Iggesjåhkå som via Seldutjåhkå danner starten på  Skellefte älvs søsystem. Ikesjaure siges at  have den svenske fjeldverdens længste sandstrand.

Lappland
Søer i Sverige
Norrbottens län
Malån

Malån er en flod i den sydlige del af landskapet Lappland og i en del af landskapet Västerbotten, i det svenske län Västerbottens län.

Malån har sin kilder ved Gränsgård i Sorsele kommun, hvorfra den løber mod sydøst. 
Den løber gennem søen  Malåträsket, hvor byen Malå ligger.
Senere drejer den mod øst, og løber ud i Skellefte älv ved Rengårdsdammen i Norsjö kommun.
Malån er cirka 120 km lang, og den har et afvandingsareal på 1.917 km².
De vigtigste tilløb til Malån er  Bockträskbäcken, Skäppträskån, Örträskbäcken, Fårbäcken, Verbobäcken og Norsjöån.

Eksterne kilder og henvisninger

Vandløb i Sverige
Västerbottens län
Lappland
Malåträsket

Malåträsket er en lang smal sø i den sydlige del af landskapet Lappland i Västerbottens län i Sverige. Malåträsket gennemløbes af Malån , og på den nordlige bred ligger byen Malå, der er administrationsby i Malå kommun. Søen ligger 315 moh og har et areal på 7,15 km² .

Eksterne kilder og henvisninger

Lappland
Søer i Sverige
Västerbottens län
Panoramamodtager

En panoramamodtager, panoramaadaptor eller spektrumskop er en specialiseret spektrumanalysator skabt af Marcel Wallace (F3HM) i 1932 og patenteret i 1938-1939, der viser aktiviteten på et udsnit af et frekvensbånd på en skærm, forstået som signalstyrken modtaget for de enkelte radiosendere på frekvensbåndet.

Panoramamodtageren består af en radiomodtager, der gennemløber et udvalgt frekvensbånd omkring en indstillet midtfrekvens. Dette kan ske ved at en motor drejer på en drejekondensator, der indstiller modtagerens frekvens og samtidig danner et signal, der styrer den horisontale afbøjning på et oscilloskop. Styrken af de modtagne signal sendes til den vertikale afbøjning på oscilloskopet. De enkelte stationer afbildes dermed som spidser, ”pips”. Frekvensvariationen kan også laves elektronisk.

Panoramamodtagere bruges til at skabe overblik over de stationer, der sender lige nu, f.eks. ved indhentning af elektroniske efterretninger (SIGINT). Panoramamodtagere kan f.eks. afsløre spionsendere, der opererer bag egne linjer. Panoramamodtagere bruges også af nogle radioamatører.

En panoramamodtager kan være konstrueret dobbelt, således at man kan aflytte den midterste frekvens på skærmen.

Kilder/referencer 

 OZ udgivet af EDR, juli 1987, side 373: "Et spektrum-scope", anden del: august 1987, side 443: "Spectrum-scope (fortsat fra juli OZ)".
 Radio Ekko, artikel Panorama-Modtagning af ingeniør Gorm Niros, September 1946, side 186.

Eksterne henvisninger 
 youtube.com: Ham radio Band-scope pan-adapter using Tek MDO4000 as a spectrum analyzer
 K9rod.net: Spectrum Scope
 ac8gy.com: Pan Adapter for FT-950
 k2za.blogspot.dk: FT-817 Tip - Spectrum Scope

Elektroniske måleinstrumenter
Radioteknik
Nordmalings kommun

Nordmalings kommun er en som ligger i Västerbottens län i landskapet Ångermanland og landsdelen Norrland i Sverige. Kommunen har grænse til kommunerne Umeå, Vännäs og Bjurholm i Västerbottens län og Örnsköldsvik i Västernorrlands län. Kommunen har administration i byen i Nordmaling.

Geografi 
I kommunen er der et sprækkedalslandskab som mod kysten til Østersøen går over i en kystslette. Vigtigste vandløb er Öreälven som munder ud i havet ved Öre og Lögdeälven som munder ud ved Rundvik.

E4 går gennem kommunen, og Nordmaling er forbundet med det svenske jernbanenet med Botniabanan. Stambanan genom övre Norrland går gennem de indre dele af kommunen, men har ikke længere stoppesteder for persontrafik i kommunen. Örnsköldsvik lufthavn og Umeå lufthavn ligger i køreafstand fra Nordmaling.

Byer 
Nordmaling kommune havde tre byer i 2005.
Indbyggere pr. 31. december 2005.

Andre mindre bebyggelser i Nordmaling kommune

Eksterne kilder og henvisninger 

 Nordmaling kommunes officielle hjemmeside

Kommuner i Västerbottens län
Nordmaling

Nordmaling (sydsamisk Nordmelikse el. Novlemaanege) er en by der er administrationsby i Nordmalings kommun i Västerbottens län i Sverige, beliggende i den nordøstlige del af landskapet Ångermanland.

Nordmaling, der har  	2.546 (2010) indbyggere, ligger omkring 50 kilometer fra både Örnsköldsvik og Umeå, ved Nordmalingsfjärden af Bottenviken. Europavej 4 og jernbanelinjen  Botniabanan passerer den nordvestlige ende af byen.

Byer i Västerbottens län
Lögdeälven

Lögdeälven (Lögde älv) er en skovelv i Västerbottens län i Sverige, med en længde på cirka 200 km. Elven har sine kilder i det højtliggende skov- og vådmarksområdet Stöttingfjället i den sydlige del af landskapet Lappland. I samme område har også Gideälven og Öreälven deres udspring. Lögdeälvens afvandingsområde har en areal på 1.610 km². Lögdeälven løber ud i Bottenhavet ved Rundvik i Nordmalings kommun, vest for byen Nordmaling. Älvens dal har en stor rigdom af landskabsformer, hvilket demonstrerer en elvs udvikling efter den seneste istid (Weichsel). Blandt de seværdige former kan nævnes kløften, som visse steder er 60 meter dyb, samt elvens nogle steder kraftige meandersving, som danner flere kurvesøer. Lögdeälven er kun lidt påvirket af menneskelig aktivitet, og løber ureguleret; Hele floden, inklusive de fleste bifloder, indgår i Natura 2000-planlægningen. 

Vandløb i Sverige
Västerbottens län
Asbjørn Aarnes

Asbjørn Sigurd Aarnes (20. december 1923 på Vågbø i Tingvoll - 8. januar 2013 i Oslo) var en norsk litteraturforsker, kendt for en række bøger om norsk og fransk litteratur.

Han tog magistergrad (1950) og dr. philos. (1957) fra Universitetet i Oslo. Der var han professor i europæisk litteraturhistorie, med fransk som specialitet (1964–90), samt leder for romansk institutt (1966–70).
Aarnes var med i redaktionen for Idé og tanke 1960-85, redaktør af Torleif Dahls Kulturbibliotek (1978–2001), han var medlem af Det Norske Akademi for Sprog og Litteratur (preses 1966-83) og Det Norske Videnskaps-Akademi, samt bidragsyder til tidsskriftet Minerva.

Hæder 
 Ridder af 1. klasse af St. Olavs orden (2008)
 Ridder af Æreslegionen
 Ridder af Den franske fortjenstorden
 Officer af Ordre des Palmes Académiques
 Ridder af Bjørnsonordenen
 Anders Jahres kulturpris (1990)

Udgivelser 
 Diktningen hos Gérard de Nerval. Estetikk og poesi (doktorafhandling, 1957)
 Litteraturforståelse, diktning og kritikk (Tanum, 1961). Med Egil Wyller (red.). I serien Idé og tanke.
 Boileau og diktekunsten. Barokk – Klassisisme – Opplysning (1961)
 Det poetiske fenomen. Essays om Alf Larsen, Gunnar Reiss-Andersen, Emil Boyson og Claes Gill (1963). I serien Idé og tanke.
 Stadier i fransk idéliv (1998)
 Ut av fatning (Aschehoug, 2001). Samtale med kulturjournalist Hall Bjørnstad.
 Poesien hos Olav Nygard. Et dikteralbum (Pax, 2004). Biografi.
 Dryadens hind. Om et dikt av Emil Boyson (redaktør, 2004). Samling af artikler
 Råka av røyndom (Vidarforlaget, 2006). På nynorsk.
 Lyset i nord – et Snorre-album (Vidarforlaget, 2008).
 Troll i ord (Vidarforlaget, 2009). På nynorsk.

Oversættelser 
 Michel de Montaigne,
 Descartes, Meditasjoner (1980)
 Franz Kafka, Fortellinger (1985)
 Henri Bergson, Den filosofiske intuisjon (1989)
 Emmanuel Levinas, Den Annens humanisme (1993) og Underveis mot den Annen (1998).

Kilder 

Litteraturkritikere fra Norge
Riddere af Sankt Olavs Orden
Medlemmer af Det Norske Videnskaps-Akademi
Det Norske Akademi
Videnskabsfolk fra Norge
Riddere af Æreslegionen
Bengt Andersson (digter)

Bengt Arne Cidden Andersson, (født 13. juni 1948 i Malmöhus län, død 4. januar 2013 i Läckeby, Kalmar län) var en svensk poet, især kendt for sine digte om fodbold.

Andersson er ophavsmand til bl.a "Hela Bollen Ska Ligga Still" og "Handsmidda sanningar". Andersson har også været vært for programmet Sommar på Sveriges Radio 1989. Bogen "Hela bollen skall ligga still" handlede udelukkende om fodbold. Han var blikkenslager i 1980'erne, hvorefter han slog igennem som digter. I 2008 udgav han en digtsamling sammen med Ebbe Eberhardson.

Kilder

Eksterne henvisninger 
 Bengt Andersson i LIBRIS, svensk bibliotekskatalog 

Digtere fra Sverige
Blikkenslagere
Personer fra Skåne
Svenskere i 1900-tallet
Svensksprogede forfattere fra Sverige
Bengt Andersson

Bengt Andersson kaner navnet på:

 Bengt Andersson (danser) - svensk danser
 Bengt Andersson (fodboldspiller) - svensk fodboldspiller
 Bengt Andersson (skytte) - svensk skytte
 Bengt Andersson (generalmajor) - svensk generalmajor
 Bengt Andersson (musiker) - svensk musiker
 Bengt Andersson (instruktør) - svensk filminstruktør
 Bengt Andersson (skuespiller) - svensk skuespiller
 Bengt Andersson (digter) - svensk digter, bedre kendt som Bengt "Cidden" Andersson
 Bengt Andersson (1795-1853), handlare och riksdagsman i borgarståndet
 Bengt Andersson (1923-2004) - professor i fysiologi
 Bengt Andersson (1919-2003) - professor i hydromekanik ved KTH 1958-1985
 Bengt Andersson (ingienør) (født 1947) - professor i kemisk reaktionsteknik vid Chalmers